
ประกาศองค์การบริหารส่วนตำบลวังพญา
เรื่อง  กำหนดช่องทางสำหรับการแจ้งเบาะแสป้ายโฆษณาหรือสิ่งอื่นใดรุกล้ำทางสาธารณะ    
หรือไม่ชอบด้วยกฎหมายที่อยู่ในความรับผิดชอบขององค์การบริหารส่วนตำบลวังพญา
************************

                        ด้วยกรมส่งเสริมการปกครองส่วนท้องถิ่นได้รับแจ้งจากกระทรวงมหาดไทยว่า สำนักเลขาธิการคณะรัฐมนตรีได้แจ้งมติคณะรัฐมนตรีเมื่อวันที่ 8 มกราคม 2562 เรื่องมาตรการป้องกันการละเว้นการปฏิบัติหน้าที่ในการบังคับใช้กฎหมายเกี่ยวกับป้ายโฆษณาบนทางสาธารณะที่คณะกรรมการ ป.ป.ช. เสนอ และมอบหมายให้กระทรวงมหาดไทยรับมาตรการป้องกันการละเว้นการปฏิบัติหน้าที่ในการบังคับใช้กฎหมายเกี่ยวกับโฆษณาบนทางสาธารณะพิจารณาดำเนินการ ซึ่งกระทรวงมหาดไทยได้มอบหมายให้กรมส่งเสริมการปกครองส่วนท้องถิ่นพิจารณาดำเนินการและแจ้งหมายงานที่เกี่ยวข้องต่อไป
                        ดังนั้น  เพื่อให้การดำเนินการดังกล่าวเป็นไปด้วยความเรียบร้อย    องค์การบริหารส่วนตำบลวังพญา  จึงได้กำหนดช่องทางในการแจ้งเบาะแสป้ายโฆษณาหรือสิ่งอื่นใดรุกล้ำทางสาธารณะ  หรือไม่ชอบด้วยกฎหมายที่อยู่ในความรับผิดชอบขององค์การบริหารส่วนตำบลวังพญา เพื่อให้ประชาชนแจ้งเบาะแส  ตามช่องทาง ดังนี้
                   1.  แจ้งเบาะแสด้วยตัวเองในวันและเวลาราชการ ได้ที่สำนักปลัดองค์การบริหารส่วนตำบลวังพญา
                   2.  แจ้งเบาะแสผ่านทางไปรษณีย์  ส่งมาที่ที่ทำการองค์การบริหารส่วนตำบลวังพญา  หมู่ที่ 1   ตำบลวังพญา   อำเภอรามัน   จังหวัดยะลา   95140
                   3.  แจ้งเบาะแสผ่านทางโทรศัพท์/โทรสาร  สำนักงานปลัดองค์การบริหารส่วนตำบลวังพญา     ศูนย์ร้องเรียนร้องทุกข์  073-299962
                   4.  แจ้งเบาะแสผ่านทางเว็บไซต์องค์การบริหารส่วนตำบลวังพญา 
http://www.wangpaya.go.th/  หัวข้อ  “ร้องเรียนร้องทุกข์” 
         5.  แจ้งเบาะแสผ่านทางสื่อสังคมออนไลน์ (Facebook) อบต.วังพญา

จึงประกาศให้ทราบโดยทั่วกัน

ประกาศ   ณ  วันที่   15   เดือน  มกราคม  พ.ศ. 2569 

